Super Trump Dinsdag – praag.co.za — 20 jaar jonk!
Donald J. Trump se wenveldtog het sy gewildheid oor 'n breë spektrum beklemtoon.
Trump en Hillary Clinton het as die onderskeie voorlopers in hul partye se presidentsbenoemings uitgestaan.
Trump het tot dusver in sewe deelstate gewen in die Republikeine se benoemingstryd in vergelyking met die twee wat sy naaste teenstaander, Ted Cruz, ingepalm het.
Cruz het tydens 'n toespraak 'n beroep op die ander kandidaat, Marco Rubio, gedoen om aan die wedloop te onttrek en by hom aan te sluit om Trump te verslaan. Ted Cruz is van die Republikeine.
Hillary Clinton is in die Demokrate se voorverkiesings ook die duidelike voorloper en het reeds in sewe deelstate gewen.
Die miljardêr-sakeman het ondermeer Alabama, Georgia, Massachusetts en Tennessee, asook Arkansas, Vermont en Virginia ingepalm en daardeur gewys dat hy plaaslike en ideologiese verskille in die Republikeinse Party te bowe gekom het.
Die teorieë oor hoe om Trump te keer, hoop intussen op.
Sy teenstanders hoop op 'n ineenstorting van sy ondersteuningsbasis deur na hulle as "wit gemors" te verwys of 'n konsolidasie van anti-Trumpkiesers agter net een kandidaat.
Hierdie twee dinge wil klaarblyklik nie gebeur nie. En as dit nie binne die volgende twee weke gebeur nie, is Trump op koers om die Republikeinse benoemingstryd te wen.
Skrywer praagGepubliseer op 2 Maart 2016 2 Maart 2016 Kategorieë Internasionale nuus, NuusSleutelwoord Donald J Trump, president, Republikeine, Super Tuesday, VSA